కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
డబుల్ హ్యాట్రిక్‌కి అడుగు దూరంలో కోహ్లి..!
మొహాలి వేదికగా ఈరోజు నాలుగో వన్డే జరగనుండగా.. ఈ మ్యాచ్‌లో కోహ్లీ శతకం సాధిస్తే..? వన్డేల్లో రెండుసార్లు హ్యాట్రిక్ సెంచరీలు సాధించిన తొలి క్రికెటర్‌గా రికార్డుల్లో నిలవనున్నాడు.
Samayam Telugu | Updated:
Mar 10, 2019, 12:36PM IST
డబుల్ హ్యాట్రిక్‌కి అడుగు దూరంలో కోహ్లి..!
హైలైట్స్
వెస్టిండీస్‌పై గత ఏడాది హ్యాట్రిక్ సెంచరీలు బాదిన విరాట్ కోహ్లీ
తాజాగా ఆస్ట్రేలియాపై ఇప్పటికే వరుసగా రెండు శతకాలు
మొహాలి వేదికగా ఈరోజే  నాలుగో వన్డే
ఈరోజు సెంచరీ సాధిస్తే.. అరుదైన రికార్డ్‌ నెలకొల్పనున్న కోహ్లీ
ఆస్ట్రేలియాతో జరుగుతున్న వన్డే సిరీస్‌లో వరుసగా రెండు శతకాలు బాదిన భారత కెప్టెన్ విరాట్ కోహ్లీ.. అరుదైన ప్రపంచ రికార్డ్‌కి సెంచరీ దూరంలో ఉన్నాడు. హైదరాబాద్ వేదికగా జరిగిన తొలి వన్డేలో కేవలం 44 పరుగులే చేసి ఔటైన విరాట్ కోహ్లీ.. ఆ తర్వాత నాగ్‌పూర్‌లో జరిగిన రెండో వన్డేలో 116, రాంచీ వన్డేలో 123 పరుగులతో సత్తాచాటాడు.
మొహాలి వేదికగా ఈరోజు నాలుగో వన్డే జరగనుండగా.. ఈ మ్యాచ్‌లో కోహ్లీ శతకం సాధిస్తే..? వన్డేల్లో రెండుసార్లు హ్యాట్రిక్ సెంచరీలు సాధించిన తొలి క్రికెటర్‌గా రికార్డుల్లో నిలవనున్నాడు. వెస్టిండీస్‌తో 2018లో జరిగిన ఐదు వన్డేల సిరీస్‌లో 140, 157*, 107 పరుగులతో విరాట్ కోహ్లీ హ్యాట్రిక్ సెంచరీలు సాధించిన విషయం తెలిసిందే.
క్రికెట్ ప్రపంచంలో ఇప్పటి వరకూ వన్డేల్లో హ్యాట్రిక్ సెంచరీలు బాదిన ఆటగాళ్ల జాబితాలో విరాట్ కోహ్లితో పాటు ఏబీ డివిలియర్స్ (దక్షిణాఫ్రికా), గిబ్స్(దక్షిణాఫ్రికా), రాస్‌ టేలర్ (న్యూజిలాండ్) తదితరులు ఉన్నారు. ఇక వరుసగా నాలుగు శతకాలు సాధించిన ఏకైక క్రికెటర్‌గా శ్రీలంక మాజీ క్రికెటర్ కుమార సంగక్కర రికార్డుల్లో ఉన్నాడు. వెస్టిండీస్‌పై గత ఏడాది ఈ రికార్డ్‌ని కోహ్లీ బ్రేక్ చేసేలా కనిపించాడు. ఐదు వన్డేల ఆ సిరీస్‌లో తొలి మూడు వన్డేల్లోనూ వరుసగా 100 పరుగుల మైలురాయిని అందుకున్న కోహ్లీ.. చివరి రెండు వన్డేల్లో విఫలమయ్యాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.